text: [{"text_idx": "#000001", "text": "El campeonatu de fu\u0301tbol 8, agospia\u0301u polos alevines del Victoria, acogera\u0301 per primer vegada un torne\u0301u femeni\u0301n"}, {"text_idx": "#000002", "text": "El III Campeonatu de Fu\u0301tbol 8 Conceyu de Carren\u0303o, rebautiza\u0301u polos propios organizadores como \u00abla fiesta de \u201cLos Tigres\u201d\u00bb, en referencia al equipu alevi\u0301n del Victoria de Perlora, tendra\u0301 per primer vegada parti\u0301os d\u2019equipos femeninos. Manuel Ismael Garci\u0301a Gonsa\u0301lvez, \u00abCholo\u00bb, u\u0301n de los precursores d\u2019esta iniciativa que nacio\u0301 hai tres an\u0303os, tien pensao que les nen\u0303es del Femiastur, Xixo\u0301n, Uvie\u0301u Modernu y otru equipu del Pai\u0301s Vascu compitan en paralelu al torne\u0301u en si\u0301. Esta sedri\u0301a la principal noveda\u0301 de 2014, qu\u2019esperen que s\u2019asiente nun futuru."}, {"text_idx": "#000005", "text": "Denomar esti torne\u0301u de fu\u0301tbol 8 como \u00abla fiesta de \u201cLos Tigres\u201d\u00bb nun ye casual. Los organizadores son cuatro padres de xugadores del equipu alevi\u0301n del Victoria, que consideren que \u00ablos chavales se van a enfrentar a equipos con los que igual nunca ma\u0301s jugara\u0301n. Es como una celebracio\u0301n, muy bonito, porque hacen pin\u0303a entre ellos. De hecho, uno de los di\u0301as van juntos a una comida de hermandad\u00bb, diz \u00abCholo\u00bb."}, {"text_idx": "#000006", "text": "El sobrenome de \u00abLos Tigres\u00bb ya\u0301 vien de llon\u0303e, cuando u\u0301na de les madres xaleaba al equipu con esti axetivu. \u00abVamos tigres\u00bb, gritaba. Y ye qu\u2019esti grupu de nen\u0303os participa, ama\u0301s, n\u2019otros torneos de fu\u0301tbol 3 de Canda\u0301s baxo esi orixinal alcun\u0303u."}, {"text_idx": "#000007", "text": "Los organizadores cuenten col sofitu total del Conceyu de Carren\u0303o, que-yos cede gratis les instalaciones de La Mata y otres dependencies municipales. \u00abPor eso el torneo lleva su nombre\u00bb, subrayen."}]